recursal/SuperWikiNEXT-32B huggingface dataset:
**วัคซีนโรคบาดทะยัก** หรือที่เรียกอีกชื่อหนึ่งว่า **ทอกซินเชื้อบาดทะยัก** (**ทีที**) เป็นวัคซีนที่ใช้เพื่อป้องกันบาดทะยัก ข้อแนะนำสำหรับการให้วัคซีนนี้คือในช่วงวัยเด็กจำนวนห้าเข็ม ตามด้วยหนึ่งเข็มทุกๆ สิบปี ผู้ที่ได้รับวัคซีนตั้งแต่สามเข็มขึ้นไปเกือบทุกคนจะมีภูมิคุ้มกันโรค ทั้งนี้ควรต้องให้วัคซีนเพื่อสร้างภูมิคุ้มกันแก่ผู้ที่ไม่ได้รับวัคซีนโรคบาดทะยักตามจำนวนที่กำหนดภายในเวลา 48 ชั่วโมงหลังจากได้รับบาดเจ็บ ขอแนะนำการให้วัคซีนต้านพิษเชื้อบาดทะยักนี้แก่ผู้ที่มีความเสี่ยงในการได้รับบาดเจ็บสูงซึ่งไม่ได้รับวัคซีนอย่างครบถ้วนด้วยเช่นกัน ควรตรวจสอบเพื่อความแน่ใจว่าหญิงที่ตั้งครรภ์ได้รับวัคซีนสร้างภูมิคุ้มกันนี้ครบตามจำนวน การที่มารดามีภูมิคุ้มกันนั้นสามารถป้องกันโรคบาดทะยักในทารกแรกเกิดได้

วัคซีนนี้เป็นวัคซีนที่ปลอดภัย รวมถึงการใช้ในระหว่างการตั้งครรภ์และในผู้ที่ติดเชื้อเอชไอวี/เอดส์ การเกิดรอยแดงหรือความเจ็บปวดที่ตำแหน่งการฉีดวัคซีนพบได้ในคนจำนวน 25% ถึง 85% การมีไข้ ความรู้สึกเหนื่อยล้าและการปวดกล้ามเนื้อเล็กน้อย พบได้คนจำนวนต่ำกว่าหนึ่งเปอร์เซนต์ ภาวะปฏิกิริยาการแพ้รุนแรงพบได้ต่ำกว่าหนึ่งคนจากผู้ได้รับวัคซีนจำนวน 100,000 คน

วัคซีนสูตรผสมที่มีวัคซีนโรคบาดทะยักรวมอยู่ด้วยนั้นมีหลายชนิด เช่น DTaP และ Tdap ซึ่งประกอบด้วย โรคคอตีบ, วัคซีนโรคบาดทะยักและวัคซีนโรคไอกรน และ DT และ Td ซึ่งประกอบด้วยโรคคอตีบและวัคซีนโรคบาดทะยัก วัคซีน DTaP และ DT ควรให้แก่เด็กที่อายุต่ำกว่าเจ็ดขวบและวัคซีน Tdap และ Td ควรให้แก่เด็กที่อายุตั้งแต่เจ็ดขวบขึ้นไป ตัวอักษร d และ p ที่เป็นอักษรตัวพิมพ์เล็กนั้นหมายถึงวัคซีนโรคคอตีบและโรคไอกรนที่มีความเข้มข้นต่ำกว่า

การใช้วัคซีนโรคบาดทะยักในสหรัฐอเมริกาเป็นครั้งแรกนั้นเกิดขึ้นเมื่อราวปี 2483 การใช้วัคซีนนี้ส่งผลให้อัตราของโรคบาดทะยักลงลดถึง 95% วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนนี้อยู่ที่ระหว่าง 0.17 ถึง 0.65 เหรียญสหรัฐฯ ในประเทศสหรัฐอเมริการาคาของวัคซีนโรคบาดทะยักนี้อยู่ที่ระหว่าง 25 ถึง 50 เหรียญสหรัฐฯ ต่อหนึ่งเข็ม

อ้างอิง
-------

1. 1 2 3 4 5 6  "Tetanus vaccine: WHO position paper" (PDF). *Weekly epidemiological record*. **20** (81): 197–208. May 19, 2006.
2. ↑  "Puncture wounds: First aid". *Mayo Clinic*. Feb. 04, 2015. สืบค้นเมื่อ 6 December 2015. `{{cite web}}`: ตรวจสอบค่าวันที่ใน: `|date=` (help)
3. 1 2  "Vaccines: VPD-VAC/Tetanus/main page". Centers for Disease Control. สืบค้นเมื่อ February 10, 2015.
4. ↑  "WHO Model List of EssentialMedicines" (PDF). *World Health Organization*. October 2013. สืบค้นเมื่อ 22 April 2014.
5. ↑  "Vaccine, Tetanus Toxoid". *International Drug Price Indicator Guide*. สืบค้นเมื่อ 6 December 2015.[*ลิงก์เสีย*]
6. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 317. ISBN 9781284057560.
ในทางคณิตศาสตร์ **สมาชิก** ของเซต หมายถึงวัตถุแต่ละสิ่งที่ประกอบเข้าด้วยกันเป็นเซต

เซต
---

เมื่อเราเขียนว่า *A* = {1, 2, 3, 4} หมายความว่าสมาชิกต่าง ๆ ของเซต *A* ได้แก่ จำนวน 1, 2, 3 และ 4 กลุ่มย่อยของสมาชิกของ *A* เช่น {1, 2} เรียกว่าเป็นเซตย่อยของ *A*

เซตสามารถเป็นสมาชิกของเซตอื่นได้เช่นกัน ลองพิจารณาจาก *B* = {1, 2, {3, 4}} สมาชิกของ *B* ไม่ใช่จำนวน 1, 2, 3 และ 4 แต่มีสมาชิกเพียงสามตัวใน *B* ได้แก่ จำนวน 1, จำนวน 2 และเซต {3, 4}

สมาชิกในเซตสามารถเป็นอะไรก็ได้ ตัวอย่างเช่น *C* = {สีแดง, สีเขียว, สีน้ำเงิน} ซึ่งเป็นเซตที่ประกอบด้วยสมาชิก สีแดง สีเขียว และ สีน้ำเงิน

สัญกรณ์
-------

ความสัมพันธ์ "เป็นสมาชิกของ" ซึ่งเรียกว่า **ความเป็นสมาชิกของเซต** เขียนแทนด้วยสัญลักษณ์ ∈ (มาจาก element) และเขียนดังนี้

{\displaystyle x\in A}
มีความหมายว่า *x* เป็นสมาชิกของ *A* ซึ่งอาจกล่าวได้หลายแบบอาทิ *x* เป็นของ *A*, *x* อยู่ใน *A*, *A* ประกอบด้วย *x*, *A* มี *x* รวมอยู่ ฯลฯ อย่างไรก็ตามการอธิบายว่า *A* ประกอบด้วย *x* และ *A* มี *x* รวมอยู่ ผู้แต่งตำราบางท่านอาจหมายถึง *x* เป็นเซตย่อยของ *A* ก็ได้ 

นิเสธของความเป็นสมาชิกของเซตเขียนแทนด้วยสัญลักษณ์ ∉ ในลักษณะเดียวกัน

จากตัวอย่างข้างต้น เราสามารถสรุปได้ว่า

* 2 ∈ *A* —— 2 เป็นสมาชิกของ *A*
* {3, 4} ∈ *B* —— {3, 4} เป็นสมาชิกของ *B*
* สีเหลือง ∉ *C* —— สีเหลือง ไม่เป็นสมาชิกของ *C*

ภาวะเชิงการนับของเซต
--------------------

ดูบทความหลักที่: ภาวะเชิงการนับ
จำนวนของสมาชิกในเซตแต่ละเซต เป็นสมบัติหนึ่งที่เรียกว่าภาวะเชิงการนับ (cardinality) หรือเรียกอย่างไม่เป็นทางการคือขนาดของเซต จากตัวอย่างด้านบน ภาวะเชิงการนับของเซต *A* คือ 4 และสำหรับ *B* กับ *C* ก็คือ 3 เซตอนันต์คือเซตที่มีสมาชิกเป็นจำนวนอนันต์ ในขณะที่เซตจำกัดคือเซตที่มีจำนวนสมาชิกจำกัด ทั้ง *A*, *B* และ *C* ต่างก็เป็นเซตจำกัด ตัวอย่างเซตอนันต์เช่นเซตของจำนวนธรรมชาติ **N** = {1, 2, 3, 4, …}

อ้างอิง
-------

1. ↑  Eric Schechter (1997). *Handbook of Analysis and Its Foundations*. Academic Press. ISBN 0-12-622760-8. p. 12
2. ↑  George Boolos (February 4, 1992). *24.243 Classical Set Theory (lecture)* (Speech). Massachusetts Institute of Technology, Cambridge, MA.

* Paul R. Halmos 1960, *Naive Set Theory*, Springer-Verlag, NY, ISBN 0-387-90092-6. "Naive" means that it is not fully axiomatized, not that it is silly or easy (Halmos's treatment is neither).
* Patrick Suppes 1960, 1972, *Axiomatic Set Theory*, Dover Publications, Inc. NY, ISBN 0-486-61630-4. Both the notion of set (a collection of members), membership or element-hood, the axiom of extension, the axiom of separation, and the union axiom (Suppes calls it the sum axiom) are needed for a more thorough understanding of "set element".

ดูเพิ่ม
-------

* สมาชิกเอกลักษณ์
**วัดวังขนายทายิการาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังขนาย อำเภอท่าม่วง จังหวัดกาญจนบุรี

วัดวังขนายทายิการามสร้างเมื่อวันที่ 12 กรกฎาคม พ.ศ. 2486 มีพระภิกษุรูปหนึ่งชื่อ พระอาจารย์ผลัด ฉายา ฐานโก ได้เดินทางผ่านมาในหมู่บ้านวังขนาย ซึ่งสมัยนั้นยังไม่มีวัดอยู่เลย โดยในครั้งแรกท่านตั้งใจจะขึ้นไปจำพรรษายังวัดศรีโลหะราษฎร์บำรุง แต่ไม่สามารถจะอยู่จำพรรษาได้ จึงคิดเดินทางกลับจังหวัดสมุทรสงครามบ้านเกิด ขากลับได้แวะที่หมู่บ้านวังขนายเพื่อเยี่ยมญาติโยม ชาวบ้านจึงได้นิมนต์ท่านค้างที่หมู่บ้านหนึ่งคืน หมอศาสตร์ สดวิไล ซึ่งเป็นแพทย์ประจำตำบลวังขนาย ได้ปรึกษาท่าว่าจะสร้างวัดที่นี่และขอนิมนต์ท่านมาอยู่ ท่านไม่ขัดข้อง เมื่อมีการประชุมหมู่บ้าน คุณแม่ชีเยื้อน ฉินโภคะ เป็นผู้มอบที่ดินให้เพื่อก่อสร้างวัด 90 ไร่ ชาวบ้านจึงร่วมกันสร้างวัด โดยเริ่มสร้าง กุฏิขึ้น 2 หลัง มีพระอาจารย์ผลัดเป็นเจ้าอาวาสรูปแรก ได้รับอนุญาตตั้งวัดเมื่อวันที่ 31 พฤษภาคม พ.ศ. 2492 ได้รับพระราชทานวิสุงคามสีมาเมื่อ พ.ศ. 2500

วัดวังขนายทายิการามมีบ่อน้ำร้อน กรมทรัพยากรธรณี ได้มาเจาะบ่อน้ำบริเวณวัด พบว่ามีความร้อนระหว่าง 40-45 องศาเซลเซียส จึงแนะนำให้ทางวัดนำน้ำนี้มาใช้และชำระร่างกาย และต่อมาได้นำน้ำร้อนในบ่อนี้ไปวิเคราะห์ และพิสูจน์ปรากฏว่าในน้ำมีแร่ธาตุอยู่หลายชนิดที่เป็นประโยชน์ต่อร่างกาย ในการบำบัดรักษาโรคต่าง ๆ ทางวัดจึงได้สร้างบ่อน้ำร้อนสำหรับนักท่องเที่ยว

อ้างอิง
-------

1. ↑  "วัดวังขนายทายิการาม กาญจนบุรี". ฝ่ายงานหอจดหมายเหตุและฐานข้อมูลท้องถิ่น สำนักวิทยบริการและเทคโนโลยีสารสนเทศ มหาวิทยาลัยราชภัฏกาญจนบุรี.
2. ↑  "บ่อน้ำร้อนวัดวังขนายทายิการาม". การท่องเที่ยวแห่งประเทศไทย (ททท.).

คอมมอนส์ มีภาพและสื่อเกี่ยวกับ:  
**วัดวังขนายทายิการาม**
**วัดล่ามช้าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่

วัดล่ามช้างตั้งวัดเมื่อ พ.ศ. 1839 ได้รับพระราชทานวิสุงคามสีมาเมื่อ พ.ศ. 2510 สร้างวัดเมื่อครั้งที่พญามังรายได้มาสร้างเมืองเชียงใหม่ โดยทางด้านทิศตะวันออกของเวียงเล็กเป็นป่าไม้ มีหนองน้ำใหญ่ ช้างที่เป็นราชพาหนะของกษัตริย์ทั้งสามพระองค์และของข้าราชบริพาร ว่ากันว่า คงมีการเลี้ยงและล่ามไว้ที่บริเวณนี้ เรียกว่า *เวียงเชียงช้าง* และได้สร้างวัดบริเวณนี้ ขนานนามวัดว่า "วัดล่ามช้าง" ที่วัดมีการปั้นรูปช้างถูกล่ามเลี้ยงไว้เป็นสัญลักษณ์ของวัด

วิหารศิลปะล้านนาประยุกต์ เป็นอาคารก่ออิฐถือปูน เป็นอาคารสร้างใหม่ หน้าบันประดับด้วยลวดลายพรรณพฤกษาสีทอง ข้างวิหารมีมุขยื่นเพื่อใช้เป็นทางขึ้นลงสำหรับพระสงฆ์ตามธรรมเนียมล้านนาดั้งเดิม หลังวิหารมีเจดีย์ประธานตั้งอยู่ เป็นเจดีย์ทรงกลมย่อเก็จ ที่ฐานมีรูปปั้นช้างประดับอยู่ทั้งสี่ทิศ บริเวณฐานทรงกลมรองรับองค์ระฆังมีปูนปั้นเทพนมประดับอยู่ องค์ระฆังประดับด้วยกระจกมจนถึงส่วนปลียอด ฐานประดับด้วยลวดลายกลีบบัว ยอดเจดีย์ยกฉัตรสีทอง และมีซากเจดีย์โบราณ เป็นเจดีย์สัณฐานสี่เหลี่ยมมีซุ้มจระนำประดับอยู่ทั้งสี่ด้าน แต่เนื่องจากสวนยอดพังหายไปหมดแล้ว จึงไม่ทราบแน่ชัดว่าเป็นเจดีย์ลักษณะใด

ปูชนียวัตถุ เช่น *พระเจ้ามุกดอกไม้ สมปรารถนาศรีเมืองเชียงใหม่* หน้าตัก 39 นิ้ว สร้างในพิธีเฉลิมฉลองนครเชียงใหม่ ครบ 720 ปี เมื่อ พ.ศ. 2559 โดยรวบรวมดอกไม้ น้ำหนัก 1,500 กิโลกรัม นำมาบดและผสมมวลสาร จากสถานที่ศักดิ์สิทธิ์ทั้งในประเทศและจากทั่วโลก แล้วอัดเป็นองค์พระ

อ้างอิง
-------

1. ↑  "วัดล่ามช้าง". สำนักงานพระพุทธศาสนาแห่งชาติ.
2. ↑  ""วัดล่ามช้าง"ศูนย์รวมพระพุทธรูปล้ำค่า". ไทยรัฐ.
3. ↑  "วัดล่ามช้าง (Lam Chang Temple)". สำนักงานวัฒนธรรมจังหวัดเชียงใหม่. คลังข้อมูลเก่าเก็บจากแหล่งเดิมเมื่อ 2021-11-02. สืบค้นเมื่อ 2021-11-02.

คอมมอนส์ มีภาพและสื่อเกี่ยวกับ:  
**วัดล่ามช้าง**
**จอห์น มาร์ก "จอห์นนี" กาเล็กกี** (อังกฤษ: John Mark "Johnny" Galecki เกิด 30 เมษายน ค.ศ. 1975) เป็นนักแสดงชาวอเมริกัน เขาเป็นที่รู้จักกับบทบาทเดวิด ฮีลี จากซิตคอม *โรแซน* ออกอากาศช่องเอบีซี ตั้งแต่ปี ค.ศ. 1992-1997 และดร.เลนเนิร์ด ฮอฟสแตดเตอร์ จากซิตคอม*เดอะบิกแบงเธียรี* ออกอากาศช่องซีบีเอส ตั้งแต่ปี ค.ศ. 2007 กาเล็กกียังเคยปรากฏในภาพยนตร์เรื่อง *เนชันแนลแลมพูนส์คริสต์มาสเวเคชัน* (1989) *แพรนเซอร์* (1989) *ซุยซายด์คิงส์* (1997) *ซัมเมอร์สยองต้องหวีด*  (1997) *บุกกีส์* (2003) และ*ล่าเวลาสุดนรก* (2011)

ชีวิตช่วงแรก
------------

กาเล็กกีเกิดในเบร ประเทศเบลเยียม เป็นบุตรของบิดามารดาที่มีเชื้อสายโปแลนด์ ไอริช และอิตาลี มารดาของเขาชื่อ แมรี ลู นูน เป็นที่ปรึกษาเรื่องมรดก และบิดาชื่อ ริชาร์ด กาเล็กกี เป็นหนึ่งในหน่วยกองทัพอากาศสหรัฐอเมริกามีศูนย์ประจำการที่ประเทศเบลเยียม และทำงานเป็นครูฝึกฟื้นฟูสมรรถภาพ กาเล็กกีเป็นบุตรคนโต มีน้องชายชื่อนิก ซึ่งเขาอธิบายว่าเป็น "อัจฉริยาด้านเครื่องกล" ในอุตสาหกรรมยานยนต์ และมีน้องสาวชื่อแอลลิสัน กาเล็กกีเติบโตในโอกพาร์ก รัฐอิลินอยส์

ระหว่างสัมภาษณ์กับสถานีวิทยุเซดเอ็ม ในนิวซีแลนด์ กาเล็กกีย้อนระลึกถึงความสัมพันธ์ของเขากับมารดา ขณะเป็นเด็ก เขาเป็นที่รู้จักดีว่าเขาชอบแต่งเรื่องเล่าและนิทานขนาดยาว ครั้งหนึ่ง มารดาของเขาเคยให้เขาเล่น "เกมงดใช้เสียง" ซึ่งเขาต้องงดพูดให้นานที่สุดเท่าที่ทำได้ เขายังจำได้ว่าแม้ว่ามารดารักเขามาก แต่เธอกลับเป็นคนหยาบ ๆ วลีหนึ่งที่เธอจะใช้กับเขาด้วยความรักคือ "แม่รักลูกนะ แต่ออกไปได้แล้ว"

อ้างอิง
-------

1. ↑  "Johnny Galecki". *TV Guide*. สืบค้นเมื่อ August 27, 2014.
2. ↑  Galecki, Johnny (May 3, 1992). "Johnny Galecki". *The Sun Sentinel*. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ October 16, 2010.
3. ↑  "Johnny Galecki Biography (1975–)". Filmreference.com. สืบค้นเมื่อ July 6, 2011.
4. ↑  "Conan Show Schedule January 2–6, 2012" เก็บถาวร 2012-07-17 ที่ archive.today. Team Coco. Retrieved January 1, 2012.
5. ↑  "Johnny Galecki Biography". *TV Guide*. สืบค้นเมื่อ July 6, 2011.
6. ↑  "The Gnocchi from Skokie that Sang Karaoke". *Conan*. ฤดูกาล 2. ตอน 103. June 13, 2012. ระบบแพร่สัญญาณเทอร์เนอร์.
7. ↑  "ZM's interview with Johnny". ZM Online. คลังข้อมูลเก่าเก็บจากแหล่งเดิมเมื่อ October 22, 2010. สืบค้นเมื่อ July 6, 2011.
**วัดวชิราลงกรณวรารามวรวิหาร** ตั้งอยู่ที่ตำบลหนองน้ำแดง อำเภอปากช่อง จังหวัดนครราชสีมา เป็นพระอารามหลวงชั้นตรี ชนิดวรวิหาร สังกัดธรรมยุติกนิกาย และยังเป็นสำนักปฏิบัติธรรมประจำจังหวัดนครราชสีมา แห่งที่ 177

ประวัติ
-------

นางทิพย์ นิยมเหตุ เจตนาสร้างเพื่อถวายแด่พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) และขอพระราชทานพระบรมราชานุญาตใช้ชื่อว่า **วัดวชิราลงกรณ**

วันที่ 16 พฤษภาคม พ.ศ. 2506 พระบาทสมเด็จพระมหาภูมิพลอดุลเดชมหาราช บรมนาถบพิตร พร้อมด้วยพระบาทสมเด็จพระวชิรเกล้าเจ้าอยู่หัว (ครั้งดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ทรงประกอบพิธีวางศิลาฤกษ์

วันที่ 18 กรกฎาคม พ.ศ. 2506 สมเด็จพระสังฆราชเจ้า กรมหลวงวชิรญาณวงศ์ (เจ้าคณะใหญ่คณะธรรมยุต) ได้แต่งตั้งให้ พระราชสุทธาจารย์ (โชติ คุณสมฺปนฺโน) เป็นเจ้าอาวาสองค์แรก

วันที่ 28 เมษายน พ.ศ. 2524 ได้จัดพิธีผูกพัทธสีมา ตามหนังสือกราบบังคมทูล พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) เป็นผู้เสด็จแทนพระองค์พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสทรงประกอบพระราชพิธีตัดลูกนิมิตผูกพัทธสีมาพระอุโบสถ

วันที่ 12 มีนาคม พ.ศ. 2508 ได้รับพระราชทานวิสุงคามสีมา

พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินเพื่อทรงถวายผ้าพระกฐินเป็นส่วนพระองค์

วันที่ 28 ธันวาคม พ.ศ. 2518 ยกเป็นพระอารามหลวงชั้นตรี ชนิดวรวิหาร เพื่อเฉลิมพระเกียรติในพระราชพิธีสถาปนา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร

ลำดับเจ้าอาวาส
--------------

| ลำดับที่ | เจ้าอาวาส | ปี |
| --- | --- | --- |
| 1 | พระเทพสุทธาจารย์ (โชติ คุณสมฺปนฺโน) | พ.ศ. 2506-2517 |
| 2 | พระมงคลวัฒนคุณ (เพิ่ม กิตุติวฑฺฒโน) | พ.ศ. 2517-2529 |
| 3 | พระครูเขมคุณโสภณ (จันทร์ เขมสิริ) | พ.ศ. 2529-2534 |
| 4 | พระราชวรญาณ (วิจิตร จิตฺตทนฺโต) รักษาการ | พ.ศ. 2534-2536 |
| 5 | พระครูสุทธิศีลสังวร (ประสิทธิ์ ฐานิสฺสโร) | พ.ศ. 2536-2538 |
| 6 | พระครูโสภณวชิรคุณ (สวาสดิ์ กมโล) | พ.ศ. 2539 |
| 7 | พระราชวชิราลังการ วิ. (คำปอน สุทธิญาโณ) | เจ้าอาวาสรูปปัจจุบัน |
|

อาคารเสนาสนะ
------------

อาคารสิ่งก่อสร้างภายในวัด ประกอบด้วย พระอุโบสถ มณฑปครอบรอยพระพุทธบาท ศาลาการเปรียญ ศาลาแก้ว พระตำหนัก ศาลาปฏิบัติธรรม กุฏิสงฆ์ หอระฆัง ศาลาบำเพ็ญกุศล ฌาปนสถาน และห้องสมุด

อ้างอิง
-------

1. 1 2 3  "วัดวชิราลงกรณ์วรารามวรวิหาร". สารสนเทศท้องถิ่นนครราชสีมา มหาวิทยาลัยเทคโนโลยีสุรนารี.
2. ↑  "ยกวัดวชิราลงกรณ เป็นพระอารามหลวง". Thailand Tourism Directory, กระทรวงการท่องเที่ยวและกีฬา.

| * ด
* ค
* ก
พระอารามหลวงในจังหวัดนครราชสีมา |
| --- |
| มหานิกาย | 

|  |  |
| --- | --- |
| ชนิดวรวิหาร | วัดพระนารายณ์มหาราชวรวิหาร |
| ชนิดสามัญ | วัดบึง • วัดพายัพ • วัดสะแก |

 |
| ธรรมยุติกนิกาย | 

|  |  |
| --- | --- |
| ชนิดวรวิหาร | วัดสุทธจินดาวรวิหาร • วัดวชิราลงกรณวรารามวรวิหาร |

 |
| หมวดหมู่ |
**ปฏิกิริยาข้ามกัน** (อังกฤษ: Cross-reactivity) เป็นปฏิกิริยาระหว่างแอนติเจนกับแอนติบอดีซึ่งจะทำให้เกิดการต่อต้านแอนติเจนที่คล้ายกันแต่คนละชนิดกัน มีตัวอย่างปฏิกิริยาข้ามกันจำนวนน้อยที่ได้รับการยืนยันในมนุษย์ หนึ่งในกรณีดังกล่าว คือ ปฏิกิริยาข้ามกันระหว่างไวรัสไข้หวัดใหญ่เฉพาะเซลล์ที CD8+ และแอนติเจนของไวรัสตับอักเสบซี

โดยการจำกัดความแล้ว ระบบภูมิคุ้มกันจะมีลักษณะเฉพาะเจาะจงกับแอนติเจนซึ่งสร้างมันขึ้นมาเพียงชนิดเดียวเท่านั้น อย่างไรก็ตาม "แอนติเจน" ซึ่งเกิดขึ้นตามธรรมชาติจำนวนมากเป็นการผสมผสานระหว่างแมโครโมโลกุล (เช่น แบคทีเรีย ชีวพิษ โปรตีน เรณู ฟังไจ ไวรัส เป็นต้น) ซึ่งมีหลายอิพิโทพ การสัมผัสกับแอนติเจนซึ่งมีความซับซ้อนเช่นไวรัส จะทำให้เกิดการกระตุ้นการตอบสนองของระบบภูมิคุ้มกันที่หลากหลายไปต่อต้านแมโครโมเลกุลที่แตกต่างกัน ซึ่งผสมรวมกับไวรัส เช่นเดียวกับแต่ละอิพีโทพของแต่ละแมโครโมโลกุล

สำหรับการนำไปใช้ทางการแพทย์สำหรับแนวคิดดังกล่าวรวมไปถึงการสร้างภูมิคุ้มกันการติดเชื้อแบคทีเรีย ชีวพิษซึ่งสร้างการตอบสนองของระบบภูมิคุ้มกันจะมีอิพิโทพซึ่งกระตุ้นให้เกิดการตอบสนอง การแปลงสภาพของโปรตีนอาจทำให้กระบวนการดังกล่าวถูกยกเลิก แต่ทำให้ระบบภูมิคุ้มกันมีการตอบสนอง และสร้างภูมิคุ้มกันได้โดยไม่ทำอันตรายต่อผู้ป่วย

อ้างอิง
-------

1. ↑  Kasprowicz V, Ward SM, Turner A, et al. Defining the directionality and quality of influenza virus-specific CD8+ T cell cross-reactivity in individuals infected with hepatitis C virus. J Clin Invest. 2008; 118(3):1143-53.PMID:18246203

แหล่งข้อมูลอื่น
---------------

* Cross reactions ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
*
**เสือดาวอาระเบีย** หรือ **เสือดาวอาหรับ** (อังกฤษ: Arabian leopard; อาหรับ: نمر; ชื่อวิทยาศาสตร์: *Panthera pardus nimr*) เสือใหญ่จำพวกเสือดาวชนิดหนึ่ง

เสือดาวอาระเบีย เป็นเสือดาวชนิดย่อยชนิดหนึ่ง พบกระจายพันธุ์ในภูมิภาคตะวันออกกลางแถบคาบสมุทรอาระเบียจนถึงคาบสมุทรไซนาย เสือดาวอาระเบียจัดเป็นเสือดาวขนาดเล็ก มีขนาดเล็กกว่าเสือดาวที่พบในทวีปแอฟริกาและในทวีปเอเชีย โดยจัดเป็นเสือดาวชนิดที่มีขนาดเล็กที่สุด ตัวผู้ที่อาศัยอยู่ทางตอนเหนือของทะเลทรายจูดีนของอิสราเอล เมื่อโตเต็มที่มีน้ำหนักเพียง 30 กิโลกรัม และตัวเมียเพียง 23 กิโลกรัมเท่านั้น

เสือดาวอาระเบีย เป็นสัตว์ที่อาศัยอยู่ตามลำพังและโดดเดี่ยวในสภาพแวดล้อมที่เป็นหุบเขาหรือทะเลทรายแห้งแล้งของคาบสมุทรอาระเบีย โดยใช้ถ้ำหรือซอกหลีบหินต่าง ๆ เป็นที่อยู่อาศัย เสือดาวที่อาศัยอยู่ในเขตภูเขานูฟา จะกินน้ำโดยอาศัยจากหมอกที่จับตัวแน่นหนาจนกลายเป็นฝนตกลงมา ซึ่งก็ตกเพียงปีละไม่กี่ครั้งเท่านั้น และถือเป็นพื้นที่ ๆ ชุ่มชื้นที่สุดในภูมิภาคแถบนี้ เสือดาวอาระเบีย ถือเป็นสัตว์นักล่าที่อยู่บนสุดของห่วงโซ่อาหาร โดยอาศัยอยู่ในพื้นที่เดียวกันร่วมกับสัตว์นักล่าชนิดอื่น ๆ เช่น หมาป่าอาระเบีย, ไฮยีนาลายแถบ โดยจะล่าสัตว์ต่าง ๆ กินเป็นอาหาร เช่น ไฮแรกซ์, กระต่ายป่า, แกะหรือแพะภูเขา หรือปศุสัตว์ต่าง ๆ ของชนพื้นเมือง รวมถึงสัตว์ขนาดเล็กอย่างนก, กบ หรือแมลงด้วย

เสือดาวอาระเบีย นับเป็นสัตว์เลี้ยงลูกด้วยนมชนิดหนึ่งที่อยู่ในสภาวะใกล้สูญพันธุ์อย่างยิ่ง ในธรรมชาติคาดว่ามีจำนวนประชากรเหลือไม่ถึง 200 ตัว และมีการบันทึกภาพการเคลื่อนไหวในธรรมชาติที่แสดงให้เห็นถึงพฤติกรรมและความเป็นอยู่ได้เพียงแค่ไม่กี่ครั้งเท่านั้น

อ้างอิง
-------

1. ↑  Mallon, D. P. Breitenmoser, U. Ahmad Khan, J. (2008). "Panthera pardus ssp. nimr". *IUCN Red List of Threatened Species. Version 2012.2*.`{{cite web}}`: CS1 maint: multiple names: authors list (ลิงก์)
2. ↑  Spalton, J. A. Al Hikmani, H. M. (2006). *The leopard in the Arabian peninsula – distribution and subspecies status.* Cat News Special Issue 1: 4–8.
3. ↑  หน้า 100-119, *ก้าวย่างจากเงื้อมเงา* โดย ริชาร์ด คอนนิฟฟ์. **เนชั่นแนลจีโอกราฟิก ฉบับภาษาไทย** ฉบับที่ 173: ธันวาคม 2558
4. ↑  "เสือดาว". โลกสีเขียว. คลังข้อมูลเก่าเก็บจากแหล่งเดิมเมื่อ 2010-02-28. สืบค้นเมื่อ 10 June 2014.
5. ↑  Kingdon, J. (1990) *Arabian Mammals.* A Natural History. Academic Press Ltd.
6. 1 2  "สุดยอดสารคดีโลก : อัญมณีแห่งอาระเบีย". ไทยพีบีเอส. 9 June 2014. คลังข้อมูลเก่าเก็บจากแหล่งเดิมเมื่อ 2014-07-08. สืบค้นเมื่อ 10 June 2014.

คอมมอนส์ มีภาพและสื่อเกี่ยวกับ:  
***Panthera pardus nimr***

แหลบ่งข้อมูลอื่น
----------------

 ข้อมูลที่เกี่ยวข้องกับ Panthera pardus nimr ที่วิกิสปีชีส์
**หู เหวย์ยง** (จีน: 胡惟庸; พินอิน: *Hú Wéiyōng*; ? – 6 มีนาคม ค.ศ. 1380) เป็นขุนนางชาวจีนในสมัยราชวงศ์หมิง ดำรงตำแหน่งอัครมหาเสนาบดีช่วง ค.ศ. 1373–1380

บ้านเกิดของหู เหวย์ยง คือ ติ้ง-ยฺเหวี่ยน (定远) ในเหาโจว (濠州) ปัจจุบันเป็นส่วนหนึ่งของฉูโจว (滁州) ในอานฮุย (安徽)

ใน ค.ศ. 1363 หู เหวย์ยง มอบเรือรบจำนวนมากให้ขุนศึกจู ยฺเหวียนจาง (朱元璋) ไว้ใช้รบกับเฉิน โหย่วเลี่ยง (陳友諒) ทำให้หลี่ ช่านฉาง (李善長) ขุนศึกคู่ใจของจู ยฺเหวียนจาง ประทับใจ และแนะนำเขาให้จู ยฺเหวียนจาง ภายหลัง จู ยฺเหวียนจาง ได้ขึ้นครองราชย์เป็นจักรพรรดิหงอู่ (洪武帝) แห่งราชวงศ์หมิง และให้หู เหวย์ยง เป็นอัครมหาเสนาบดี

ช่วงที่ดำรงตำแหน่งอัครมหาเสนาบดี หู เหวย์ยง สั่งสมอำนาจบารมี ทั้งยังพัวพันคดีอัปยศหลายประการ ทำให้จักรพรรดิหงอู่ทรงหมดสิ้นความไว้วางพระทัย กระทั่งใน ค.ศ. 1380 ลูกน้องของหู เหวย์ยง ทูลฟ้องว่า หู เหวย์ยง ลักลอบพบปะกับทูตต่างชาติ น่าจะเตรียมกบฏ สี่วันต่อมา จักรพรรดิหงอู่จึงรับสั่งให้ประหารหู เหวย์ยง ทั้งตระกูล ด้วยข้อหากบฏ และทรงใช้โอกาสนี้กำจัดขุนนางฝ่ายเขา มีขุนนางถูกประหารทั้งตระกูลเป็นจำนวนมาก การขจัดกลุ่มของหู เหวย์ยง ใช้เวลากว่าสิบปี มีผู้ถูกประหารกว่า 30,000 คน จักรพรรดิหงอู่ยังทรงยกเลิกตำแหน่งอัครมหาเสนาบดี ภายหลังก็ได้องค์กรเน่ย์เก๋อ (內閣; "ศาลาใน") มาทำหน้าที่แทน

จักรพรรดิหงอู่ยังทรงให้เขียนหนังสือชื่อ *เจาชื่อเจียนตั่งลู่* (昭示奸黨錄) พรรณนาความผิดของหู เหวย์ยง และพวก

อ้างอิง
-------

1. ↑  *History of Ming, Vol. 308*

บรรณานุกรม
----------

* Mu: "China's ancient political gains"
* History Cultural China : "Abolishing the Chancellery of China - A Reform of Administrative System by Zhu Yuanzhang".
**เปาบุ้นจิ้น คดีพิสดาร** (อังกฤษ: Mysterious Cases of Judge Bao จีน: 包公奇案) เป็นละครโทรทัศน์ของฮ่องกงที่ออกอากาศในปี 2000 ภาคต่อของละครโทรทัศน์เรื่อง "เปาบุ้นจิ้น ภาคออกล้างมลทินทั่วหล้า" ละครประกอบด้วยสามตอนย่อยคือ "ศึกสองตระกูลใหญ่", "ประหารกงซุน" และ "ปมรักหักสวาท" ซึ่งเป็นสามคดีแปลกที่สำคัญในเรื่อง ลิขสิทธิ์การออกอากาศของไต้หวันถูกซื้อโดย Taiwan Television Corporation ลิขสิทธิ์ในการแพร่ภาพกระจายเสียงของฮ่องกงถูกซื้อโดย Asia Television และออกอากาศทางสถานีท้องถิ่น

เนื้อเรื่องย่อ
--------------

### ตอนที่ 1: ศึกสองตระกูลใหญ่

แม่ทัพทั้งสองในชานโจวมักจะขัดแย้งกันระหว่างสองตระกูลเสมอ ใต้เท้าเปาจึงไขคดีประหลาดนี้จนคลี่คลาย โชคดีกว่านั้นที่ในที่สุดลูกทั้งสองก็แต่งงานกันและแก้ปัญหาของทั้งสองครอบครัวได้อย่างสมบูรณ์ ความไม่พอใจที่ทั้งสองมีก็หมดลงไป

### ตอนที่ 2: ประหารกงซุนเช่อ

**กงซุน เช่อ** กลับไปที่บ้านเกิดของเขาและค้นพบความลับของ **หาน กุ้ยอิง** คนรักเก่า ว่าเมื่อ 16 ปีที่แล้วแม่นางกุ้ยอิงฆ่าพี่ชายของกงซุนเช่อตายโดยไม่ได้ตั้งใจ เพื่อเก็บเป็นความลับ กงซุนเช่อจึงออกหน้ามารับผิดแทน ทำให้ใต้เท้าเปาโกรธท่านกงซุนมาก แล้วเรื่องราวจะจบลงอย่างไร

### ตอนที่ 3: ปมรักหักสวาท

**จั่ว ซิ่วเหวิน** ปราชญ์ที่ไม่ค่อยดีไปปักกิ่งเพื่อสอบ พักอยู่ที่บ้านของ **หลี่ ฉิงฟู่** เพื่อนของพ่อ และตกหลุมรักนาง**หลี่ เหวินหรง** น่าเสียดาย ในคืนวันที่เขาออกเดทกับแม่นางหลี่ นางก็ถูกสังหาร ดังนั้นจั่ว ซิ่วเหวินจึงถูกใส่ร้ายว่าเป็นฆาตกร ทำให้ใต้เท้าเปาต้องสืบหาหลักฐานเพื่อไขคดีประหลาดนี้ และในที่สุด จั่ว ซิ่วเหวินและ **เหยินหง** สาวใช้ของแม่นางเหวินหรงก็แต่งงานกัน

นักแสดง
-------

### นักแสดงนำ

* จิน เฉาฉวิน รับบท เปา เจิ่ง
* ฟ่าน หงซวน รับบท กงซุน เช่อ
* เจียว เอินจวิ้น รับบท จั่น เจา
* หวัง ซี่หยู รับบท หวัง เฉา
* หลิว เย่ห์ติ รับบท หม่า ฮั่น
* หวง ลี่ซิน รับบท จาง หลง
* ก๊วะ เลี่ยง รับบท เจ้า หู่
* จาง จิง รับบท หลานสาวท่านเปา
* หลี่ คุน รับบท เปา ซิ่ง

อ้างอิง
-------

1. ↑  湖北一套"五四"出示"正义牌"《包公奇案》 เก็บถาวร 2019-07-25 ที่ เวย์แบ็กแมชชีน2004年05月03日 新浪网
2. ↑  包公奇案之怒鍘公孫 - 陽光之城 Sunny City - 涂善妮
**จอห์น สติธ เพมเบอร์ตัน** (อังกฤษ: John Stith Pemberton, 8 กรกฎาคม 1831 – 16 สิงหาคม 1888) เภสัชกรชาวอเมริกันและทหารผ่านศึกของกองทัพสมาพันธรัฐ ซึ่งเป็นที่รู้จักจากการเป็นผู้คิดค้น โคคา-โคล่า ในเดือนพฤษภาคม ค.ศ. 1886 เขาพัฒนาสูตรแรกเริ่มของเครื่องดื่มชนิดนี้ซึ่งในภายหลังเป็นที่รู้จักไปทั่วโลกในชื่อ โคคา-โคล่า แต่เขาได้ขายสูตรเครื่องดื่มชนิดนี้ให้กับนักธุรกิจก่อนที่เขาจะเสียชีวิตได้ไม่นาน

เขาได้รับความทุกข์ทรมานจากบาดแผลของดาบที่แทงเข้ามาในเดือนเมษายน ปี ค.ศ. 1865 ระหว่าง ยุทธการที่โคลัมบัส การเสพติด มอร์ฟีน ของเขาทำให้เขาทดลองยาแก้ปวดต่าง ๆ และสารพิษ ท้ายที่สุด สิ่งนี้นำไปสู่ตำรับที่ต่อมานำมาดัดแปลงผลิต โคคา-โคล่า

ประวัติ
-------

เพมเบอร์ตันเกิดเมื่อวันที่ 8 มกราคม ค.ศ. 1831 ในเมืองน็อกซ์วิลล์ รัฐจอร์เจีย และใช้เวลาส่วนใหญ่ในวัยเด็กในเมืองโรม รัฐจอร์เจีย พ่อแม่ของเขาคือเจมส์ ซี. เพมเบอร์ตัน และมาร์ทา แอล. แกนท์ ครอบครัวเพมเบอร์ตันมีเชื้อสายอังกฤษ ฟีเนียส เพมเบอร์ตัน บรรพบุรุษสายตรงและครอบครัวของเขามาจากแลงคาสเชอร์ และเดินทางมายังอาณานิคมโดยเรือ "Submission" ประมาณปี 1682 จากลิเวอร์พูลไปแมริแลนด์ ในที่สุดเขาและครอบครัวก็ตั้งรกรากอยู่ที่บัคส์เคาน์ตี้,รัฐเพนซิลเวเนีย ที่นั่นเขาสร้างคฤหาสน์ในปี ค.ศ. 1687

เพมเบอร์ตันเข้าเรียนที่ Reform Medical College of Georgia ในเมืองแมคอน รัฐจอร์เจีย และในปี ค.ศ. 1850 เมื่ออายุได้ 19 ปี เขาก็ได้รับปริญญาทางการแพทย์ วิชาที่เขาชื่นชอบคือวิชาเคมี เพมเบอร์ตันเปิดร้านขายยาในเมืองโคลัมบัส

ในช่วงสงครามกลางเมืองอเมริกา เพมเบอร์ตันรับราชการในกองพันทหารม้าที่ 3 ซึ่งขณะนั้นเป็นส่วนหนึ่งของกองทัพสมาพันธรัฐ เขาได้รับยศพันโท ลุงของเขา จอห์น ซี. เพมเบอร์ตัน ได้รับยศพลโทในกองทัพสมาพันธรัฐ และมีชื่อเสียงโด่งดังในการป้องกันเมืองวิกส์เบิร์ก รัฐมิสซิสซิปปี

อ้างอิง
-------

1. ↑  *Legendary Locals of Rome*. *Rome Area History Museum*. Rome Area History Museum. 2014. p. 47. ISBN 9781439648674. สืบค้นเมื่อ March 23, 2020.
2. ↑  "Memory Stream: Dipping into Philadelphia's illustrated past". *Newspapers.com*. March 28, 2010. สืบค้นเมื่อ March 23, 2020.
3. 1 2  "Memory Stream Dipping into Philadelphia's illustrated past". *The Philadelphia Inquirer*. March 28, 2010. สืบค้นเมื่อ March 23, 2020.
4. ↑  Woolf Jordan, John (2004). *Colonial And Revolutionary Families Of Pennsylvania*. ISBN 9780806352398. สืบค้นเมื่อ March 23, 2020.
5. 1 2 3  *Historical Inventors – John S. Pemberton – Coca-Cola*. *Lemelson-MIT Program* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2020-01-03. สืบค้นเมื่อ December 20, 2018.
6. ↑  King, Monroe M. "John Stith Pemberton (1831–1888)." *New Georgia Encyclopedia*. June 13, 2017. Web. September 11, 2017.
7. ↑  "Memory Stream Dipping into Philadelphia's illustrated past". *www.inquirer.com* (ภาษาอังกฤษ). สืบค้นเมื่อ 2022-12-20.
เปห์ เอวินด์ สวินฮุฟวุด
**เปห์ เอวินด์ สวินฮุฟวุด** (ฟินแลนด์: *Pehr Evind Svinhufvud*) (15 ธันวาคม ค.ศ. 1861 - 29 กุมภาพันธ์ ค.ศ. 1944) เป็นผู้สำเร็จราชการแห่งฟินแลนด์คนแรกในปี 1918 และเป็นประธานาธิบดีคนที่ 3 ของประเทศฟินแลนด์ ในระหว่างปี 1931-1937 ในอดีตเขาเป็นทนาย ผู้พิพากษาและนักการเมืองในรัสเซีย ราชรัฐฟินแลนด์ เขามีบทบาทสำคัญในการเคลื่อนไหวเพื่อเรียกร้องเอกราชของฟินแลนด์ สวินฮุฟวุดได้เป็นประมุขแห่งรัฐเอกราชฟินแลนด์คนแรกในฐานะประธานวุฒิสภา และจากนั้นต่อมาเป็นผู้พิทักษ์แห่งรัฐหรือผู้สำเร็จราชการ นอกจากนี้เขายังทำหน้าที่ในฐานะนายกรัฐมนตรีในช่วง 1930-1931

เครื่องราชอิสริยาภรณ์
---------------------

* ฟินแลนด์ : เครื่องอิสริยาภรณ์ดอกกุหลาบขาว
* ฟินแลนด์ : เครื่องอิสริยาภรณ์สันติภาพ
* สวีเดน : เครื่องราชอิสริยาภรณ์ทูตสวรรค์
* โปแลนด์ : เครื่องอิสริยาภรณ์นกอินทรีขาว
* เอสโตเนีย : เครื่องอิสริยาภรณ์นกอินทรี
* ฮังการี : เครื่องอิสริยาภรณ์นักบุญแห่งราชอาณาจักรฮังการี

อ้างอิง
-------

1. ↑  "Ministerikortisto". Valtioneuvosto. คลังข้อมูลเก่าเก็บจากแหล่งเดิมเมื่อ 2009-05-03. สืบค้นเมื่อ 2013-08-14.
2. ↑  "Edustajamatrikkeli". Eduskunta.
**เปโดร อกัวโย่ รามิเรซ** (23 กรกฎาคม ค.ศ. 1979 – 21 มีนาคม ค.ศ. 2015) เป็นนักมวยปล้ำอาชีพและนักโปรโมดเตอร์ชาวเม็กซิกัน ผู้ที่ประสบความสำเร็จมีชื่อเสียงใน Lucha libre ในนาม **เปอร์โร อกัวโย่ จูเนียร์** หรือ **เอล ไฮโจ เดล เปอร์โร อกัวโย่** ในชีวิตจริงเป็นบุตรชายของนักต่อสู่ lucha libre ในตำนาน เปอร์โร อกัวโย่ เป็นที่รู้จักกันดีในฐานะผู้นำทีม Los Perros del Mal ซึ่งเริ่มต้นในสมาคมConsejo Mundial de Lucha Libre ในช่วงกลางปี 2004 ทีมของเขาได้กลายเป็นทีมที่สำคัญในมวยปล้ำอาชีพชาวเม็กซิกัน จุดในช่วงระหว่าง อกัวโย่ ปล้ำกับ มิสติโค และHéctor Garza ในปี ค.ศ. 2008 เขาได้ลาออกจาก CMLL เพื่อได้ไปตั้งสมาคมมวยปล้ำอาชีพอิสระของเขา Perros del Mal Producciones ที่สร้างขึ้นโดยมีสมาชิกทีมของเขาอยู่ด้วย คือ Los Perros del Mal ในเดือนมิถุนายน ค.ศ. 2010 อกัวโย่ ได้กลับมาในสมาคม Asistencia Asesoría y Administración อีกครั้งหลังจากที่ห่างหายไป 7 ปีที่เริ่มต้นการรุกรานของทีมของเขา อกัวโย่ ได้เสียชีวิตลงในวันที่ 21 มีนาคม ค.ศ. 2015 เนื่องจากเกิดอุบัติเหตุระหว่างแมทช์การปล้ำ โดยข่าวรั่วหลายแห่งทั่วโลก

อ้างอิง
-------

1. 1 2 3 4 5 6 7  "Statistics for Professional wrestlers". *PWI Presents: 2008 Wrestling Almanac and Book of Facts*. Kappa Publications. pp. 66–79. 2008 Edition.
2. 1 2  Madigan, Dan (2007). "A family affair". *Mondo Lucha a Go Go: the bizarre and honorable world of wild Mexican wrestling*. HarperColins Publisher. pp. 128–132. ISBN 978-0-06-085583-3. `{{cite book}}`: `|access-date=` ต้องการ `|url=` (help)
3. ↑  "Online World of Wrestling profile". *Online World of Wrestling*. สืบค้นเมื่อ November 6, 2010.

แหล่งข้อมูลอื่น
---------------

* AAA profile เก็บถาวร 2015-04-02 ที่ เวย์แบ็กแมชชีน
Motor vehicle

**เปอโยต์ 405** (อังกฤษ: Peugeot 405) เป็นรถยนต์นั่งขนาดกลาง (Mid-Size Car) ผลิตโดยเปอโยต์ เริ่มผลิตเมื่อปี พ.ศ. 2530 ออกมาเพื่อทดแทนเปอโยต์ 505 (อังกฤษ: Peugeot 505) และเลิกผลิตเมื่อปี พ.ศ. 2540 โดยมีเปอโยต์ 406 (อังกฤษ: Peugeot 406) มาทดแทน แต่ในบางประเทศ เปอโยต์ 405 ยังมีการผลิตอยู่เพื่อแซยิดรุ่นเดิมไปก่อน เปอโยต์ 405 มีตัวถัง 2 แบบคือ ซีดาน 4 ประตู และสเตชันวากอน 5 ประตู มีเครื่องยนต์ตั้งแต่ 1.4 ไปจนถึง 2.0 ลิตรทั้งแบบเบนซินและดีเซล มีฐานการประกอบที่ประเทศอาร์เจนตินา ,ชิลี ,อียิปต์ ,ฝรั่งเศส ,อินโดนีเซีย ,อิหร่าน ,โปแลนด์ ,ไต้หวัน ,สหราชอาณาจักรและซิมบับเว ตลอดระยะเวลาที่ทำตลาด เปอโยต์ขาย 405 ไปได้ทั่วโลก 2.5 ล้านคัน

ในประเทศไทย บริษัท ยนตรกิจ คอร์เปอเรชั่น จำกัด ซึ่งเป็นผู้ผลิต นำเข้าและจำหน่ายเปอโยต์ในยุคนั้น เคยนำเข้าเปอโยต์ 405 มาจำหน่ายเมื่อปี พ.ศ. 2532 มีรุ่น 405 GR และ 405 Mi16 จนกระทั่งปี พ.ศ. 2536 จึงมีการไมเนอร์เชนจ์ให้ดูสวยงามขึ้น ยุบรุ่น GR และ Mi16 ลง เหลือแต่รุ่น SRi เครื่องยนต์เปลี่ยนมาใช้เป็นแบบ 4 สูบ SOHC 8 วาล์ว 2.0 ลิตร 123 แรงม้า ภายในออกแบบให้ดูสวยงามขึ้น มีลายไม้แผ่นเล็กๆ แปะอยู่ตรงแดชบอร์ดฝั่งคนนั่ง ล้อลายเดิม แต่กันชนหน้า-หลังที่เป็นแบบสเกิร์ตในตัว กับสปอยเลอร์บนฝากระโปรงท้ายไม่มีให้แล้ว ภาพลักษณ์ของรถจึงออกไปทางแนวหรูขึ้น ต่อมาก็มีรุ่นประหยัด 405 GRi เครื่องยนต์ 1.6 ลิตร 90 แรงม้า ทำราคาแข่งกับรถญี่ปุ่น ก่อนที่ 405 จะหลีกทางให้กับการมาของ 406 ก็มีการนำชื่อ Mi16 กลับมาขายใหม่โดยใช้บอดี้ของ SRi ใส่ชุดแต่งสปอร์ตไฟหน้ากลม 4 ดวง และนำเครื่องยนต์จาก 306 S16 2.0 ลิตร 155 แรงม้ามาใช้ รถรุ่นนี้ในปัจจุบันถือว่าหายากมาก เพราะในช่วงที่ยังวางจำหน่ายอยู่ ก็ไม่ค่อยประสบความสำเร็จมากนัก

อ้างอิง
-------

* 50 รถรุ่นดังในเมืองไทย 1985 - 2005 (Part II) เก็บถาวร 2013-01-28 ที่ เวย์แบ็กแมชชีน
วัดเขาตะเกียบ
เขาตะเกียบ
**เขาตะเกียบ** เป็นเขาหินปูน ที่ตั้งยื่นออกไปในทะเล โดยเป็นสถานที่ชมวิวที่สามารถมองเห็นชายหาดหัวหิน จังหวัดประจวบคีรีขันธ์ จากโค้งหาดของ หาดตะเกียบ

สถานที่ตั้ง
-----------

เขาตะเกียบ อยู่ห่างจากตัวอำเภอหัวหินไปทางทิศใต้ประมาณ 14 กิโลเมตร มีทางแยกซ้ายมือจากถนนเพชรเกษมที่กิโลเมตร 221 เข้าไปประมาณ 500 เมตร โดยมีชุมชนเขาตะเกียบอยู่ก่อนถึงทางขึ้นเขา
เขาตะเกียบเป็นเขาที่ยื่นออกไปในทะเลมีโขดหินสวยงาม โดยมีวัดเขาตะเกียบตั้งอยู่บนเขา ซึ่งเป็นที่ประดิษฐานพระพุทธรูปปางห้ามญาติขนาดใหญ่ที่หันหน้าออกสู่ทะเล บนยอดเขามีทางเดินขึ้นไปสามารถชมทิวทัศน์ของท้องทะเลและตัวเมืองหัวหินได้อย่างชัดเจน ชายหาดเขาตะเกียบมีความยาวประมาณ 1.5 กิโลเมตร มีความลาดชันน้อย ทรายขาวละเอียด บริเวณชายหาดมีร้านอาหาร โรงแรม ที่พักและร้านจำหน่ายสินค้าจากชาวประมงและของทะเลแห้ง

การเดินทาง
----------

สามารถขึ้นรถที่ตลาดฉัตรไชยหรือรถสองแถว ที่ติดป้าย ตะเกียบ-ตลาด หรือ ตุ๊กตุ๊ก ทั่วไป โดยจะบริการวิ่งระหว่างหัวหิน-เขาไกรลาส-เขาตะเกียบ หรือเดินทางด้วยรถยนต์ส่วนตัวได้

อ้างอิง
-------

1. ↑  หนังสือ บันทึกเขตการปกครอง เทศบาลหัวหิน พ.ศ. 2525
2. ↑  "เที่ยวหัวหิน สูดกลิ่นธรรมชาติ บรรยากาศแสนดี". *kapook.com*. สืบค้นเมื่อ 2018-05-28.

แหล่งข้อมูลอื่น
---------------

* แผนที่และภาพถ่ายทางอากาศของ เขาตะเกียบ
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 12°30′57″N 99°58′54″E﻿ / ﻿12.515808°N 99.981709°E﻿ / 12.515808; 99.981709
**ภัยพิบัติเหมืองโซมา** เมื่อวันที่ 13 พฤษภาคม ค.ศ. 2014 ที่เมืองโซมา จังหวัดมานิซา ประเทศตุรกี ซึ่งเกิดขึ้นจากเหตุไฟไหม้ที่ชั้นใต้ดินของเหมืองตั้งแต่วันที่ 13 จนถึงวันที่ 15 พฤษภาคม  ส่งผลให้มีผู้เสียชีวิต 298 คน เหตุการณ์ครั้งนี้เป็นภัยพิบัติทางเหมืองที่เลวร้ายที่สุดในประวัติศาสตร์ตุรกี เหมืองแห่งนี้ดำเนินการโดยผู้ผลิตถ่านหิน Soma Kömür İşletmeleri A.Ş.โดยการระเบิดถูกสงสัยว่ามีสาเหตุมาจากเครื่องใช้ไฟฟ้า ซึ่งทำให้เกิดเพลิงไหม้ขึ้นในขณะที่มีคนงานในเหมือง 787 คน หลังจากนั้นรัฐมนตรีว่าการกระทรวงพลังงานและทรัพยากรธรรมชาติ Taner Yıldız ประกาศว่ามีจำนวนผู้เสียชีวิต 298 คน ที่เวลาหนึ่งนาฬิกาของเวลายุโรปตะวันออก เมื่อวันที่ 17 พฤษภาคม ค.ศ. 2014 มีคนงาน 18 คนถูกอ้างว่าติดค้างอยู่ภายใน และการช่วยชีวิตยังคงดำเนินต่อไป ประธานการปฏิบัติการฉุกเฉิกและภัยพิบัติ(Disaster and Emergency Management Presidency (AFAD)) ประกาศรายชื่อของ 283 คนงานซึ่งเสียชีวิตในภัยพิบัติเหมือง แต่มีการร้องเรียนว่าตัวเลขที่แท้จริงมากกว่านี้

กลุ่มคนงานเคยประท้วงเงื่อนไขความปลอดภัยของการทำเหมืองในปลายปี 2013 และความต้องการพรรคการเมืองฝ่ายตรงข้าม พรรคประชาชนสาธารณรัฐ (CHP) ที่จะสอบสวนความปลอดภัยของเหมืองถูกปฏิเสธในสภาแห่งชาติตุรกี ด้วยคะแนนเสียงพรรคการพัฒนาและยุติธรรม (AKP) เพียงไม่กี่อาทิตย์ก่อนเกิดภัยพิบัติ

  

เหมืองถ่ายหินโซมาตั้งอยู่ในประเทศตุรกีเหมืองถ่ายหินโซมาเหมืองถ่ายหินโซมาที่ตั้งของเหมืองถ่ายหินในตุรกี

อ้างอิง
-------

1. ↑  Faciada son bilanço: 298 ölü ntvmsnbc.com
2. ↑  Turkey coal mine disaster: Desperate search at Soma pit bbc.com
3. ↑  Turkish mine disaster: Unions hold protest strike bbc.com
4. ↑   Turkey: miners and mourners scorn government that 'laughs at our pain'] theguardian.com
5. ↑  Soma 40 yılın faciasına gidiyor... Ölü sayısı 424 iddiası เก็บถาวร 2014-05-17 ที่ เวย์แบ็กแมชชีน gazetecileronline.com
6. ↑  Turkey mine explosion telegraph.co.uk
จักรพรรดิกาลิกุลากับม้าอิงกิตาตุส
**อิงกิตาตุส** (ละติน: *Incitātus*, เสียงอ่านภาษาละติน: [ɪŋkɪˈtaːtʊs], แปลว่า "รวดเร็ว" หรือ "วิ่งเต็มที่") เป็นม้าทรงโปรดของจักรพรรดิกาลิกุลา (ค.  37  –  41 ) ตามตำนาน กาลิกุลาวางแผนแต่งตั้งม้าตัวนี้เป็นกงสุล แม้ว่าข้อมูลสมัยโบราณให้ความกระจ่างว่าสิ่งนี้ไม่เคยเกิดขึ้น

ตำนาน
-----

ซุเอโตนิอุสรายงานใน *Lives of the Twelve Caesars* (ค.ศ. 121) ไว้ว่า จักรพรรดิกาลิกุลาทรงวางแผนให้อิงกิตาตุสเป็นกงสุล และม้าตัวนี้จะ "เชิญ" แขกผู้มีเกียรติไปรับประทานอาหารในบ้านที่มีคนรับใช้คอยให้ความบันเทิงในงานดังกล่าว ซุเอโตนิอุสยังเขียนอีกว่าม้าตัวนี้มีคอกที่ทำจากหินอ่อน รางใส่อาหารสัตว์ที่ทำจากงาช้าง ผ้าคลุมสีม่วง และปลอกคอที่มีหินมีค่าหลายก้อน 

กัสซีอุส ดีโอ (ค.ศ. 155–235) ระบุว่าคนรับใช้เชิญม้าตัวนี้และให้อาหารมันด้วยข้าวโอ๊ตผสมเกล็ดทอง และกาลิกุลาแต่งตั้งมันเป็นนักบวช

ความถูกต้องทางประวัติศาสตร์
---------------------------

มีการตั้งคำถามถึงความถูกต้องตามประวัติศาสตร์ของสิ่งนี้ นักประวัติศาสตร์อย่าง Anthony A. Barrett กล่าวแนะว่า นักประวัติศาสตร์ชาวโรมันยุคหลังอย่างซุเอโตนิอุสกับกัสซีอุส ดีโอได้รับอิทธิพลจากสถานการณ์ทางการเมืองในเวลาที่พวกเขายังมีชีวิตอยู่ เมื่อมันอาจมีประโยชน์ต่อจักรพรรดิสมัยปัจจุบันในการสร้างเสื่อมเสียแก่บรรดาจักรพรรดิยูลิอุส-เกลาดิอุสก่อนหน้า และลักษณะที่น่าสยดสยองของเรื่องราวได้เพิ่มอรรถรสให้กับเรื่องเล่าของพวกเขาและดึงดูดผู้อ่านเพิ่ม

นักวิชาการเสนอแนะว่าการปฏิบัติต่ออิงกิตาตุสของจักรพรรดิกาลิกุลาเป็นการเล่นตลกเชิงซับซ้อนโดยมีเจตนาเพื่อเยาะเย้ยและยั่วยุฝ่ายวุฒิสภา มากกว่าที่จะเป็นสัญญาณของความวิกลจริต หรือบางทีอาจเป็นรูปแบบหนึ่งของการเสียดสีโดยมีนัยว่าม้าสามารถทำหน้าที่วุฒิสมาชิกได้

Barrett กล่าวว่า "มีเรื่องราวมากมายเกี่ยวกับอิงกิตาตุสที่เผยแพร่ออกไป น่าจะมีต้นกำเนิดมาจากคำพูดที่ตลกขบขันของกาลิกุลาเอง...อาจเพราะอารมณ์ขันในทางที่ผิด กาลิกุลาจะกรวดน้ำให้ *ซาลุส* [สุขภาพและความเป็นอยู่ที่ดี] แก่อิงกิตาตุส และอ้างว่าพระองค์ตั้งใจที่จะเลือกมันเป็นนักบวชร่วมกับพระองค์"

ข้อมูลสมัยโบราณหลายแหล่งระบุชัดเจนว่าม้าตัวนี้ไม่ได้รับการแต่งตั้งเป็นกงสุล

อ้างอิง
-------

1. ↑  
Suetonius. De vita Caesarum, Caligula, 55: *consulatum quoque traditur destinasse* "it is also said that he planned to make him consul"
2. ↑  Cassius Dio, *Roman History* LIX.14.
3. ↑  Cassius Dio, *Roman History* LIX.28.
4. ↑  Did Caligula really make his horse a consul?, Elizabeth Nix, History Channel, June 21, 2016
5. ↑  Barrett, Anthony A. (1990). *Caligula: The Corruption of Power*. New Haven, CT: Yale University Press. ISBN 9780300046533.
6. ↑  Mythbusting Ancient Rome – Caligula’s Horse, Shushma Malik and Caillan Davenport, The Conversation, May 4, 2017
"**ฮาร์ตเลส**" (อังกฤษ: Heartless) เป็นเพลงจากอัลบั้มแทร็กที่ 9 ของค็อกเทล ในอัลบั้ม *เดอะลอดส์ออฟมิสเซอรี* ประพันธ์คำร้อง-แต่งทำนองโดย ปัณฑพล ประสารราชกิจ (โอม) และเรียบเรียงโดย ค็อกเทล ออกจำหน่ายในวันที่ 2 ตุลาคม พ.ศ. 2557 เพลง "ฮาร์ตเลส" เป็นเพลงเดียวในอัลบั้มนี้ที่ใช้ชื่อเพลงเป็นภาษาอังกฤษ แปลเป็นคำว่า "ไร้หัวใจ" ตามเนื้อเพลงในท่อนแรก และท่อนแยก และเพลงนี้ได้นำไปเป็นชื่อคอนเสิร์ตใหญ่ครั้งแรกของค็อกเทล เดอะฮาร์ตเลสไลฟ นอกจากนี้ ในวันที่ 8 มิถุนายน พ.ศ. 2558 ได้มีการอัปโหลดวิดีโอเนื้อเพลงของเพลงนี้ เพื่อให้เห็นบรรยากาศการซ้อมคอนเสิร์ต เดอะฮาร์ตเลสไลฟ

องค์ประกอบทางดนตรี
------------------

โอมกล่าวว่า เพลงนี้มีโอกาสที่จะถูกนำมาปล่อยเป็นเพลงโปรโมทต่ำมาก เนื่องจากเป็นเพลงแนวทดลองที่วงอยากจะทำ และมีความต้องการที่จะทำเพลงในหลากหลายรูปแบบ เพื่อไม่ให้ผู้ฟังฟังแบบมิติเดียวตลอดเวลา ดังนั้น จึงนำเพลงนี้มาเป็นเพลงของคอนเสิร์ต ส่วนในด้านของเนื้อเพลงนั้นจะสื่อถึงโลกเมื่อคนเราไม่เห็นอกเห็นใจกัน มากกว่าที่จะให้ความรักแก่กัน ทำร้ายกันได้เหมือนคนไร้หัวใจ

เพลง "ฮาร์ตเลส" เป็นเพลงที่แต่งขึ้นตั้งแต่วงย้ายมาสังกัดที่จีนี่เรคคอร์ดสได้ไม่นานนัก แต่ได้นำมาไว้ในอัลบัม *เดอะลอดส์ออฟมิสเซอรี* แทน เพลงนี้เป็นเพลงร็อกที่มีอิเล็กทรอนิกส์ผสมผสามกับอินดัสเทรียลร็อก ออลเทอร์นาทิฟร็อก และดนตรีคลาสสิก มีเมโลดีที่หวาน ยิ่งใหญ่ แต่แฝงด้วยความรู้สึกล่องลอย หลอน และหม่นหมอง และมีเสียงกีตาร์ที่เรียบง่ายแต่หนักแน่น

การตอบรับและชาร์ต
-----------------

เพลง "ฮาร์ตเลส" ติดชาร์ตสูงสุดอันดับ 63 ใน 100 ของชาร์ตหมวดเพลง GMM Gmember Chart Top 100 ประจำวันที่ 18 ตุลาคม พ.ศ. 2557

| ชาร์ต (พ.ศ. 2557) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 63 |
|

อ้างอิง
-------

1. ↑  HEARTLESS
2. ↑  "ชาร์ตเพลงสตริงและลูกทุ่งจาก ชาร์ต Gmember Chart Top 100 ประจำวันที่ 18 ตุลาคม 2557". คลังข้อมูลเก่าเก็บจากแหล่งเดิมเมื่อ 2015-04-24. สืบค้นเมื่อ 2015-03-23.

| * ด
* ค
* ก
ค็อกเทล |
| --- |
| 
* **ปัณฑพล ประสารราชกิจ**
* **ชวรัตน์ หรรษคุณาฒัย**
* **เกริกเกียรติ สว่างวงศ์**
* **ฟิลิปส์ เปรมสิริกรณ์**

 |
| สตูดิโออัลบั้ม | 
* *ค็อกเทล*
* *36,000 ไมลส์อะเวย์ฟรอมเฮียร์*
* *อินเดอะเมโมรีออฟซัมเมอร์โรมานซ์*
* *เท็นเทาซันด์เทียส์*
* *เดอะลอดส์ออฟมิสเซอรี*
* *ค็อกเทล*
* *เฟต*

 |
| ซิงเกิล | 
* "เวลา"
* "เธอทำให้ฉันเสียใจ"
* "ฉันร้องไห้เป็นหมื่นครั้งเพื่อมาเจอเธอ"
* "งานเต้นรำในคืนพระจันทร์เต็มดวง"
* "สาวเซี่ยงไฮ้"
* "คุกเข่า"
* "น้ำตาสุดท้าย"
* "โปรดเถิดรัก"
* "เธอ"
* "คู่ชีวิต"
* "ช่างมัน"
* "กาลเวลาพิสูจน์คน"
* "ทำดีไม่เคยจำ"
* "ปรารถนาสิ่งใดฤๅ"
* "โปรดฟังอีกครั้ง"
* "เงาของเมื่อวาน"
* "เรา"
* "คิดถึงฉันหรือเปล่า"
* "ในเงา"
* "ดนตรีกาล"
* "ไม่เป็นรอง"

 |
| เพลง | 
* "พันธนาการ"
* "ฮาร์ตเลส"

 |
| เพลงที่ไม่ใช่ต้นฉบับ | 
* "ข้าน้อยสมควรตาย"
* "หนังสือรุ่น"
* "โลกแห่งความฝัน"
* "แต่ปางก่อน"
* "สวัสดีเจ้า"

 |
| บทความที่เกี่ยวข้อง | 
* รายชื่อผลงาน
* จีนี่เรคอร์ดส

 |
| 
* **หมวดหมู่ หมวดหมู่:ค็อกเทล**

 |
***ทอยโซลเจอร์: โคลด์วอร์*** (อังกฤษ: Toy Soldiers: Cold War) เป็นวิดีโอเกมแนวแอ็กชันที่พัฒนาโดยซิกนัลสตูดิโอส์ ตัวเกมเป็นภาคต่อของเกม *ทอยโซลเจอร์* *ทอยโซลเจอร์: โคลด์วอร์* นำเสนอเทคโนโลยีทางทหารในคริสต์ทศวรรษ 1980 และมีพื้นฐานมาจากแนวคิดเรื่องความก้าวร้าวทางทหารระหว่างสหรัฐและสหภาพโซเวียตที่ทวีความรุนแรงขึ้น เกม*ทอยโซลเจอร์: โคลด์วอร์* มีการผสมผสานระหว่างแอ็คชันและกลยุทธ์ในมุมมองบุคคลที่สาม คล้ายกับเกม *ทอยโซลเจอร์* ดั้งเดิม แต่มีคุณสมบัติและกลไกรูปแบบการเล่นที่เพิ่มเติม

รูปแบบการเล่น
-------------

ในเกม *ทอยโซลเจอร์: โคลด์วอร์* ผู้เล่นสามารถควบคุมกองทัพโดยใช้กลยุทธ์เรียลไทม์และสามารถเลือกเล่นเป็นยูนิตเดี่ยวได้
*ทอยโซลเจอร์: โคลด์วอร์* มีรูปแบบการเล่นคล้ายกับเกมต้นฉบับ โดยผู้เล่นพยายามขับไล่การรุกรานของสหภาพโซเวียตผ่านไดโอรามาไปยังกล่องของเล่นในห้องนอนของเด็ก เมื่อเทียบกับเกมต้นฉบับที่มีสนามรบทั่วไปในสงครามโลกครั้งที่หนึ่ง สภาพแวดล้อมแบบไดโอรามามีตั้งแต่ป่าและทะเลทรายไปจนถึงสถานที่จริง เช่น ถนนในกรุงปารีสและมหาพีระมิด

ตัวเกมมีระดับบอสที่มีศัตรูขนาดใหญ่บางตัว เช่น รถถังบินได้อันโตนอฟ เรือดำน้ำชั้นไต้ฝุ่น และบอสสุดท้าย โครงการ R.I.S.E ของรัสเซีย และการเปลี่ยนแปลงและส่วนเพิ่มเติมมากมายในรูปแบบการเล่น ตัวอย่างเช่น ในขณะที่ผู้เล่นยังคงสามารถควบคุมยานพาหนะ เช่น รถถังหรือเฮลิคอปเตอร์ติดอาวุธในสนามรบ เวลาที่ใช้ยานพาหนะเหล่านี้จะถูกจำกัดด้วยประจุแบตเตอรี่ ซึ่งสามารถเติมได้โดยการรวบรวมไอคอนแบตเตอรี่หรือนำพาหนะกลับคืนไปยังแท่นชาร์จ นอกจากนี้ การคิลสตรีคยังให้รางวัลเป็นการโจมตีพิเศษแบบครั้งเดียวที่เรียกว่า "บาร์เรจ" ซึ่งรวมถึงการได้รับความสามารถในการเรียกการโจมตีทางอากาศหรือควบคุมหน่วยคอมมานโดที่ได้รับแรงบันดาลใจจากแรมโบ้ที่อยู่ยงคงกระพันในช่วงเวลาจำกัด

อ้างอิง
-------

1. ↑  Signal Studios [@Signal\_Studios] (June 27, 2011). "Excited to finally say that Toy Soldiers: Cold War releases on August 17th!" (ทวีต). สืบค้นเมื่อ July 2, 2011 – โดยทาง ทวิตเตอร์.

แหล่งข้อมูลอื่น
---------------

* เว็บไซต์ทางการ
* *ทอยโซลเจอร์: โคลด์วอร์* ที่ MobyGames
อุตสาหกรรมเหล็กกล้า
**เขตอุตสาหกรรมเคโย** (ญี่ปุ่น: **Keiyō Industrial Zone**; โรมาจิ: *京葉工業地域*; ทับศัพท์: Keiyō Kōgyō Chiiki) เป็นพื้นที่อุตสาหกรรมตั้งอยู่ชายฝั่งตะวันออกเฉียงเหนือของอ่าวโตเกียว ในพื้นที่จังหวัดชิบะ กินพื้นที่ตั้งแต่เมืองอูรายาซุถึงทิศเหนือของเมืองฟุตสึ อุตสาหกรรมที่สำคัญ ได้แก่ โรงไฟฟ้า ปิโตรเคมี ปิโตรเลียม การต่อเรือ เหล็กกล้า และโลจิสติกส์ โดยมีท่าเรือชิบะ เป็นสำคัญ

ในอดีตพื้นที่ริมชายฝั่งบริเวณนี้เป็นแหล่งประมงที่สำคัญ ภายหลังสงครามโลกครั้งที่ 1 เกิดการขยายตัวของอุตสาหกรรมป้องกันประเทศอย่างรวดเร็ว จึงเกิดแผนการกระจายแหล่งอุตสาหกรรมออกจากโตเกียว โดยเฉพาะภายหลังสงครามโลกครั้งที่ 2 เกิดการถมทะเลสร้างเกาะเทียม การตั้งโรงงานอุตสาหกรรมหนัก ทำให้วิถีชีวิตประมงแบบดั้งเดิมในบริเวณนี้หมดสิ้นไป

อ้างอิง
-------

1. ↑  "Keiyō Industrial Region". *Encyclopedia of Japan*. Tokyo: Netto Adobansusha. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-12-19.
2. ↑  Chiba-ken Kikakubu Kenminka (1973), *Chiba-ken hyakunen no ayumi* (ภาษาญี่ปุ่น), Chiba-ken, p. 38
**ยัน บาร์เตเลมี บาเรลา** (สเปน: *Yan Bartelemí Varela*) นักมวยสากลสมัครเล่นชาวคิวบา เกิดเมื่อ 5 มีนาคม พ.ศ. 2523 ที่มาตันซัส ประเทศคิวบา ติดทีมชาติคิวบาเข้าแข่งขันในรายการสำคัญหลายรายการ ทั้งมวยสากลสมัครเล่นชิงแชมป์โลก มวยสากลสมัครเล่นเวิลด์คัพ และยังได้เหรียญทองโอลิมปิกด้วย

บาร์เตเลมีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะอาร์เอสซี มิเกล อังเฮล มิรันดา จากเวเนซุเอลา ยก 4 เมื่อ 18 สิงหาคม รอบสอง ชนะสุบรรณ พันโนน จากไทย เมื่อ 21 สิงหาคม รอบก่อนรองชนะเลิศ ชนะฮม มูว็อน จากเกาหลีใต้ เมื่อ 24 สิงหาคม รอบรองชนะเลิศ ชนะ โจว ซื่อหมิง จากจีน เมื่อ 27 สิงหาคม รอบชิงชนะเลิศ ชนะอาตากูน ยัลเชอกายา จากตุรกี เมื่อ 29 สิงหาคม ได้เหรียญทอง

บาร์เตเลมีหันมาชกมวยสากลอาชีพใน พ.ศ. 2550 และได้ครองแชมป์ WBC ลาตินรุ่นแบนตัมเวตเมื่อ พ.ศ. 2552 และแขวนนวมไปเมื่อ พ.ศ. 2558 โดยไม่มีโอกาสชิงแชมป์โลก

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-05-19. สืบค้นเมื่อ 2018-05-12.
2. ↑  "Yan Barthelemy – Boxer". คลังข้อมูลเก่าเก็บจากแหล่งเดิมเมื่อ 2015-03-16. สืบค้นเมื่อ 2018-05-12.

แหล่งข้อมูลอื่น
---------------

* Amateur record
* 
* Yan Berthelemy, February 22, 2008 event เก็บถาวร 2008-02-09 ที่ เวย์แบ็กแมชชีน
* Profile at sports-reference เก็บถาวร 2011-05-19 ที่ เวย์แบ็กแมชชีน
**ไอ ฮิเมโนะ** (ญี่ปุ่น: 姫野愛; อักษรโรมัน: *Ai Himeno*; 5 พฤษภาคม ค.ศ. 1982 – ) เป็นนักแสดงเอวีที่ทำงานในคริสต์ทศวรรษ 2000 เกิดที่โตเกียว

เธอยังได้สร้างผลงานภายใต้ชื่อ**อายูมิ คาวาเสะ**, **ไอ อิวาโมโตะ**, **ซายูริ นิชิซาวะ**, **นางิซะ โทโยชิมะ**, **ฮารูกะ โอฮาชิ**, **อายะ**, **มินะ**, **มินามิ** และ**มิกิ**

ประวัติและชีวิตส่วนตัว
----------------------

ไอ ฮิเมโนะ ได้รับการเปิดตัวในผลงานเอวีเมื่อประมาณ ค.ศ. 2005 เธอเป็นนักแสดงหญิงในบทชิโจะ, หญิงรักร่วมเพศ, การล่วงละเมิดทางเพศ ฯลฯ โดยช่วงหนึ่ง เธอมีผลงานออกมา 1–2 ผลงานในแต่ละสัปดาห์

มีหลายฉากที่เธอรับบทเป็นผู้ประกาศหรือพยาบาลที่มีประสบการณ์ แต่นั่นเป็นเพียงการแสดง เธอมีรูปร่างเล็กและอรชร ระดับสายตาดี ทั้งนี้ ไอ ฮิเมโนะ ไม่รับบทการหลั่งในและการสอดใส่แบบดิบ เธอได้รับความนิยมจากผลงานที่ไม่เซ็นเซอร์ซึ่งเผยแพร่ในสหรัฐ และได้ปรากฏในงานเดี่ยว

ผลงาน
-----

### วิดีโอสำหรับผู้ใหญ่

ค.ศ. 2006
* อินรันชิโจะเนิร์สนิจูนินเบียวโต (ญี่ปุ่น: 淫乱痴女ナース20人病棟) (6 กรกฎาคม โดยดีปส์)

ค.ศ. 2007
* เซ็นระบูตแคมป์ (ญี่ปุ่น: 全裸BOOT CAMP) (30 พฤศจิกายน โดยทีเอ็มเอ)

### อิมเมจวิดีโอ

* ชิโรโตะเงคิอีโรซีรีส์อีโรมูซูเมะไอ (16 มีนาคม ค.ศ. 2006 โดยชัฟเฟิล)

เชิงอรรถ
--------

|  |
| --- |
| [วิธีใช้เชิงอรรถ] |

1. ↑  ประกาศโดยหน่วยงาน

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ไอ ฮิเมโนะ
ภาพการทำงานของเครื่องยนต์ 2 ช่วงชัก
**เครื่องยนต์ 2 จังหวะ** (อังกฤษ: Two-stroke engine ) คือเครื่องยนต์ที่ทำงาน 2 ช่วงชัก คือช่วงชักที่ 1 คือช่วงชักดูดกับอัด และ ช่วงชักที่ 2 คือช่วงชักระเบิดและคาย และเครื่องยนต์2 ช่วงชักจะไม่มีวาล์วเปิดปิดไอดีไอเสีย แต่จะใช้ลูกสูบเป็นตัวเปิดปิดไอดีไอเสียแทน ซึ่งเครื่องยนต์ 2 ช่วงชักจะทำงานรอบจัดกว่าเครื่องยนต์ 4 จังหวะ และการเผาไหม้ก็มีประสิทธิภาพด้อยกว่าสี่จังหวะ

ช่วงชักการทำงานของเครื่องยนต์ 2 ช่วงชัก
---------------------------------------

สามารถอธิบายโดยละเอียดได้ดังนี้

ช่วงชักที่ 1ดูด/อัด:ลูกสูบเคลื่อนที่ลงจากศูนย์ตายบนสู่ศูนย์ตายล่าง ในขณะที่ลูกสูบเคลื่อนที่ลงมานั้นจะจะทำให้ช่องพอร์ตไอดีเปิดไอดีถูกอัดจากห้องแคร้งค์ผ่านเข้ามาบรรจุในห้องเผาไหม้ในตอนนี้ช่องพอร์ตไอเสียจะเปิดออกด้วยเชื้อเพลิงที่เข้ามาจะช่วยขับไอเสียจากการเผาไหม้ด้วย ในการทำงานดังกล่าวเพลาข้อเหวี่ยงทำงาน1/2 รอบ (ครึ่งรอบ)
ช่วงชักที่ 2ระเบิด/คาย:ลูกสูบจะเคลื่อนที่ขึ้นจากศูนย์ตายล่างขึ้นสู่ศูนย์ตายบนทำให้ช่องพอร์ตไอดีและพอร์ตไอเสียปิดอัดเอาเชื่อเพลิงให้มีปริมาตรเล็กลงในห้องเผาไหม้ หัวเทียนส่งประกายไฟจุดระเบิดเชื้อเพลิงลูกสูบเคลื่อนที่ลงเพราะแรงระเบิดทำให้ลูกสูบอัดเชื่อเพลิงในห้องแคร้งค์แล้วถูกอัดเข้ามาเมื่อลูกสูบเคลื่อนที่ลงจนพอร์ตไอดีและพอร์ตไอเสียเปิดเชื้อเพลิงจะขับไล่ไอเสียออกด้วย เพลาข้อเหวี่ยงหมุนครบ 1 รอบพอดี

| * ด
* ค
* ก
ประเภทเครื่องยนต์สันดาปภายใน |
| --- |
| ประเภท | 
* บูร์ค
* ลูกสูบ
* ไร้ลูกสูบ
* แฉกดาว
* แกน
* โรตารี

 |
| แบ่งตามช่วงชัก | 
* สองจังหวะ
* สี่จังหวะ
* ห้าจังหวะ
* หกจังหวะ
* สองและสี่จังหวะ

 |
| แบ่งตามกระบอกสูบ | 

|  |  |
| --- | --- |
| สูบเรียง | 
* I2
* I3
* I4
* I5
* I6
* I7
* I8
* I9
* I10
* I12
* I14

 |
| สูบราบ | 
* F2
* F4
* F6
* F8
* F10
* F12
* F16

 |
| สูบ V | 
* V2
* V3
* V4
* V5
* V6
* V8
* V10
* V12
* V14
* V16
* V18
* V20
* V24

 |
| สูบ W | 
* W8
* W12
* W16
* W18

 |
| อื่นๆ | 
* H
* U
* กระบอกสูบเดี่ยว
* Split-single
* VR
* Opposed piston
* X

 |

 |
ภาพจำลองคอมพิวเตอร์ แสดงกลไกเครื่องยนต์สี่สูบเรียง
**เครื่องยนต์สูบเรียง** (อังกฤษ: inline engine) คือเครื่องยนต์สันดาปภายในซึ่งมีกระบอกสูบทั้งหมดเรียงตัวเป็นหนึ่งแถวตรง โดยทั่วไปมักใช้โครงสร้างแบบสี่สูบ หกสูบ และแปดสูบ มีการใช้งานอย่างแพร่หลายทั้งในรถยนต์, รถจักรยานยนต์, หัวรถจักร และอากาศยาน

เครื่องยนต์สูบเรียงเป็นเครื่องยนต์ที่มีการจัดวางองค์ประกอบแบบพื้นฐานที่สุด มีกรรมวิธีการสร้างและซ่อมบำรุงรักษาง่ายไม่ซับซ้อน เครื่องยนต์สูบเรียงมีขนาดเล็กกว่าเครื่องยนต์แบบอื่นอย่างเครื่องยนต์ดวงแฉก และสามารถติดตั้งในทิศทางใดก็ได้ หากกระบอกสูบถูกจัดวางในแนวดิ่งจะเรียกเครื่องยนต์นี้ว่า **เครื่องยนต์ตั้งตรง** (Straight engine) แต่หากวางทำมุมองศากับแนวดิ่งจะเรียกว่า **เครื่องยนต์เอียง** (Slant engine) การวางกระบอกสูบแบบตั้งตรงมีความง่ายกว่าการวางแบบรูปทรงตัว V

อ้างอิง
-------

1. ↑  Today's Technician: Automotive Engine Performance. Douglas Vidler. Cengage Learning, 1 Jul 2003

| * ด
* ค
* ก
ประเภทเครื่องยนต์สันดาปภายใน |
| --- |
| ประเภท | 
* บูร์ค
* ลูกสูบ
* ไร้ลูกสูบ
* แฉกดาว
* แกน
* โรตารี

 |
| แบ่งตามช่วงชัก | 
* สองจังหวะ
* สี่จังหวะ
* ห้าจังหวะ
* หกจังหวะ
* สองและสี่จังหวะ

 |
| แบ่งตามกระบอกสูบ | 

|  |  |
| --- | --- |
| สูบเรียง | 
* I2
* I3
* I4
* I5
* I6
* I7
* I8
* I9
* I10
* I12
* I14

 |
| สูบราบ | 
* F2
* F4
* F6
* F8
* F10
* F12
* F16

 |
| สูบ V | 
* V2
* V3
* V4
* V5
* V6
* V8
* V10
* V12
* V14
* V16
* V18
* V20
* V24

 |
| สูบ W | 
* W8
* W12
* W16
* W18

 |
| อื่นๆ | 
* H
* U
* กระบอกสูบเดี่ยว
* Split-single
* VR
* Opposed piston
* X

 |

 |
**Katie Pacific (เคธี่ แปซิฟิก)** หรือ **อุ๋ย จุไรรัตน์ เกิดปัญญา** สาวมากประสบการณ์ในการใช้เสียง ไม่ว่าจะเป็นการร้องเพลงโฆษณา, ลงเสียง Jingle ต่าง ๆ ทางคลื่นวิทยุ, อ่าน Spot, ร้องเพลงประกอบละคร, Wedding Singer, DJ, พิธีกร รวมถึงการเป็นนักร้องในโปรเจกต์ Lazy Sunday 2 ร่วมกับ Mr. Lazy (กฤช กฤษณาวารินทร์) พร้อมเปิดตัวซิงเกิลแรก ลม ซึ่งแต่เดิมเป็นเพลงของสุเมธแอนด์เดอะปั๋ง ที่นำมาเล่าใหม่ในสไตล์ Pop Jazz โดยจะถูกรวมไว้ในอัลบั้มเต็มชุดแรกในชีวิตของ Katie Pacific อัลบั้ม Morning Star (มอร์นิ่ง สตาร์)

ประวัติ
-------

**Kattie Pacific หรือ อุ๋ย จุไรรัตน์ เกิดปัญญา** เธอเกิดในประเทศไทย จนถึงอายุ 9 ขวบได้ย้ายไปอยู่ ซิดนีย์ เธอเรียนจบด้านบัญชีระดับ diploma มาจาก Sydney Institute of Technology TAFE (สาขา Ultimo) อายุ 21 ปีเธอได้ย้ายมาอยู่ในประเทศไทย เธอเป็นดีเจคลื่น Fat Radio 104.5 

สาวเสียงใสอารมณ์ดี...ชีวิตครึ่งหนึ่งของเธอเติบโตที่ออสเตรเลีย แต่เธอเลือกที่จะเดินทางข้ามทวีปเพื่อเดินทางตามฝันของตัวเอง กับความฝันที่ว่า สักวัน...เธอจะเป็นนักร้อง ตลอดเวลาที่อยู่เมืองไทยเธอไม่เคยหยุดใช้เสียงของเธอในการสร้างสรรค์ผลงานเลย

เธอป็นทั้งนักพากย์การ์ตูน, ดีเจ, ร้องเพลง featuring ให้กับศิลปินมากมาย... เป็นระยะเวลา 4 ปีที่เธอเดินทางสะสมไมล์มาจนได้ร้องเพลงที่เป็นของตัวเองสักที กับเพลงแรก "คนในฝัน" เพลงที่มีเนื้อหาน่ารักๆ ผนวกกับดนตรีที่ผสมผสานระหว่าง R&B, Soul, Funk ได้อย่างลงตัว ซึ่งได้จารุวัฒน์ ขันธวุฒิ producer มือฉกาจ ผู้อยู่เบื้องหลังงานเพลงอย่าง "คิดถึงเธอทุกทีที่อยู่คนเดียว" – calories blah blah, sleepless society และ บีม จารุวรรณ มาเป็นคนดูแลในภาคการผลิตดนตรีทั้งหมดให้

ผลงาน
-----

### งานพากษ์เสียง

* - พากย์การ์ตูนภาษาอังกฤษ ปังปอนด์, ultraman, Johnson & Johnson kids
* - ร้องเพลงโฆษณา 12 plus roll on, ดัชมิลล์, AIS, coffee mate

### พิธีกร

* - รายการ Play 'ment วันพฤหัสบดี "เล่นหน้าแผง" ทางช่อง จีทีเอชออนแอร์ (2556)

### ดีเจ

* - ดีเจ คลื่น Fat Radio 104.5

### ผลงานเพลง

* ‘any day’ duet with เมื่อย scrubb featuring ให้กับ frozen album coolvoice 1
* ‘subconcious’ album travel agency
* ‘how can I go on’ featuring ให้กับ Jazzinlove album monotony
* "สายเกินไป" featuring ให้กับ suburbian album Tribute to Kidnappers
* ‘once we were’, ‘song 2 u’ album spring valley
* ‘เพลงพิเศษ’, ‘Katie Pacific’ 2559

### อัลบั้มเดี่ยว

| ภาพปกอัลบั้ม | ชื่ออัลบั้ม | วันที่วางแผง | รายชื่อเพลง |
| --- | --- | --- | --- |
|  | **Morning Star** | 28 มีนาคม 2556 | 1. ลม
2. ร่มกันเหงา
3. เหงา
4. ขอมือเธอหน่อย
5. ส่องกระจก
6. ต่าง Mr.Lazy feat. สิงโต นำโชค & Katie Pacific
7. รักเธอ 24 ชั่วโมง
8. ก็พอ
9. ยามเมื่อลมพัดหวน
10. อยากรู้
11. คนในฝัน
12. เพลงพิเศษ
13. บางสิ่งที่เปลี่ยนไป
14. I Love Monday Mr.Lazy feat.Katie Pacific
15. Chrismas In Love (Swing Jazz Version)
 |

### อัลบั้มพิเศษ

* อัลบั้ม Limousine
* อัลบั้ม Werk Shop
* อัลบั้ม Lazy Sunday 2

### เพลงประกอบละคร

* เพลงประกอบละครลูกบ้าเที่ยวล่าสุด "อีกครั้ง" featuring ให้กับ groovy enfant album Fat Radio Showcase
* เพลงประกอบละคร แววมยุรา เพลง "ก็พอ"

อ้างอิง
-------

* Katie Pacific ขอแจ้งเกิดสไตล์แจ๊ส ลง Morning Star
* เคธี่ โชว์เก๋ เนรมิตแก้วน้ำให้มีชีวิต ลงเอ็มวี I love Monday

แหล่งข้อมูลอื่น
---------------

* Katie Pacific Facebook
* Katie Pacific
* Katie Pacific GMM
* Katie Pacific Wg